Period: Old Babylonian
Genre: Literary
Transliteration:
<SURFACE>
{d}i-bi₂{d}suen lugal-ŋu₁₀-ra u₃-na-a-dug₄
{m}iš-bi-er₃-ra arad-zu na-ab-be₂-a
kaskal i₃-si-in{ki} ka-zal-lu{ki}še₃
še sa₁₀-sa₁₀-de₃ a₂-še₃ mu-e-da-a-aŋ₂ im-kur₉-re-en
ganba 1(diš) še gur-ta-am₃ še sa₂ di
2(u) gun₂ kug-babbar še sa₁₀-sa₁₀-de₃ ba-an-ŋar <unk> re-de₃
inim mar-tu lu₂-kur₂-ra šag₄ ma-da-zu kur₉-ra ŋiš bi₂-tuku
<unk> še gur še...šag₄ i₃-si-in{ki}na-ke₄ ba-an-kur₉-re-en ba-an-kur₉ <unk>
a-da-al-la-bi mar-tu du₃-du₃-a-bi šag₄ kalam-ma-še₃ ba-an-kur₉-re-en
bad₃ gal-gal dili-dili-bi im-mi-in-dab₅-dab₅
mu mar-tu še-ba sag₃-ge nu-mu-e-da-šum₂-mu...
ugu-ŋu₁₀ mu-ta-ni-kalag i₃-tuš-u₃-de₃-en
lugal-ŋu₁₀ 1(gešʾu) {ŋiš}ma₂-gur₈ <unk> gur-ta-am₃ he₂-em-du₈-e ma₂
{ŋiš}ma₂ <unk> kalag-ga 2(u) {ŋiš}<unk> <unk>...3(u)...<unk>
5(u) {ŋiš}...6(u) {ŋiš}ig ma₂ ugu ma₂ ŋa₂-ŋa₂
u₃ {ŋiš}ma₂ du₃-a-bi he₂...
id₂-da {id₂}kur-ra {id₂}pa-li-iš-tum-ta
du₆ sal-la-še₃ he₂-em-ta-ed₃-de₃-eš...
u₃ ŋe₂₆-e igi-ni-še₃ ga-am₃-ma-ši-ŋen ga-am₃-ta-e₃
ki {ŋiš}ma₂ kar-bi ugu-ŋa₂ e-tuku
<unk> <unk> še du₃-a-bi he₂-ŋa₂-ŋa₂ he₂-e-sa₂
tukum-bi še ba-an-tur-re-en
ŋe₂₆-e še ga-mu-ra-kur₉
lugal-ŋu₁₀ elam-ma{ki} šen-šen-na zi ba-an-ir
še-ba-ni ul₄-la-bi al-til-la
lirum-lirum na-an-tah-en
nam-arad-da-ni-še₃ saŋ-zu na-an-šum₂-mu-un
u₃ egir-ra-ni-še₃ na-an-du-un
še mu <unk> ta-am₃ šag₄-gal e₂-gal-zu
u₃ iri du₃-a-bi šu-ŋu₁₀-ta i₃-ŋal₂ du₃-a-zu
i₃-si-in{ki} nibru{ki}a en-nu-uŋ₃ ha-ra-ab-ak-e iri en-nu-uŋ₃ ak-de₃
ugu-ŋa₂ he₂-tuku lugal-ŋu₁₀ ugu-ŋa₂ e-tuku
lugal-ŋu₁₀ he₂-en-zu
lugal-ŋu₁₀ ni₂ nu-te ni₂ nu-gid₂-i šag₄-ba ŋe₂₆-e nu-te <unk>
diŋir dili-dili-bi igi he₂-ni-ib₂-kiŋ₂-kiŋ₂-e ki-bi he₂-kiŋ₂-kiŋ₂
uŋ₃ daŋal-bi nam-lu₂-ulu₃-bi...<unk> mah
he₂-silim-me-eš numun zid-da he₂-en-gal-le-eš...
urim₂{ki} iri kug-zu an ki-da mu₂-a
nun gal-me-e <unk>...saŋ-ki-bi kal-la
me šum₂-mu uš ŋiš-hur ge-en-gen₆-ne₂ sig igi-nim-ma
šu-ta he₂-kar-re <unk>...bi he₂-eb₂-be₂
e₂-kiš-nu-ŋal₂ eš₃ an ki šu₂-šu₂...nu-tuku
elam{ki} ur-idim lu₂ niŋ₂ ha-lam-ma-ke₄
šu pe-el nu-ma-ak-e {d}lamma-bi nu-si-il
lugal-ŋu₁₀ <unk> sig₁₀-sig₁₀ gal-gal dub₃-tuku mu-un-kar
{m}i-bi{d}suen-ka šag₄-ta-am₃ ki aŋ₂-me-eš
an {d}en-lil₂ {d}en-ki igi zid hu-mu-un-ši-bar-re-e-ne
...<unk> <unk>...he₂-en-ŋar igi-bi...
...abula urim₂{ki}ma ŋal₂ da₁₃-da₁₃-da a-a
...he₂-ni-ib-be₂ a-ba-am₃ lugal-ŋu₁₀-e-še
lugal {d}en-lil₂...gaba-ri nu-tuku-me-en
...šag₄-zu na-an-gig-ga
...šu mu-un-gi suhuš-bi mu-ri-in-ge-en
...numun-bi-a šag₄-zu he₂-en-dug₃-ge
en-na lugal-ŋu₁₀ al-til₃-la nam-lugal urim₂{ki} mu-un-ak-e
niŋ₂ na-me lugal-ŋu₁₀ kiŋ₂ mu-na-ni-ib₂-gi₄
a-ma-ru-kam nam-ba-e-šub-de₃-en-ze₂-en
igi {d}utu-kam ka-ŋu₁₀ nu-bala-e

Cuneiform:
<SURFACE>
𒀭𒄿𒉈𒀭𒂗𒍪𒈗𒈬𒊏𒅇𒈾𒀀𒅗
𒁹𒅖𒁉𒀴𒊏𒀴𒍪𒈾𒀊𒁉𒀀
𒆜𒉌𒋛𒅔𒆠𒅗𒉌𒇻𒆠𒂠
𒊺𒉚𒉚𒉈𒀉𒂠𒈬𒂊𒁕𒀀𒉘𒅎𒆭𒊑𒂗
𒆠𒇴𒁹𒊺𒄥𒋫𒀀𒀭𒊺𒁲𒁲
𒎙𒄘𒆬𒌓𒊺𒉚𒉚𒉈𒁀𒀭𒃻<unk>𒊑𒉈
𒅗𒈥𒌅𒇽𒉽𒊏𒊮𒈠𒁕𒍪𒆭𒊏𒄑𒉈𒌇
<unk>𒊺𒄥𒊺...𒊮𒉌𒋛𒅔𒆠𒈾𒆤𒁀𒀭𒆭𒊑𒂗𒁀𒀭𒆭<unk>
𒀀𒁕𒀠𒆷𒁉𒈥𒌅𒆕𒆕𒀀𒁉𒊮𒌧𒈠𒂠𒁀𒀭𒆭𒊑𒂗
𒂦𒃲𒃲𒀸𒀸𒁉𒅎𒈪𒅔𒆪𒆪
𒈬𒈥𒌅𒊺𒁀𒉺𒄀𒉡𒈬𒂊𒁕𒋧𒈬...
𒌋𒅗𒈬𒈬𒋫𒉌𒆗𒉌𒆪𒅇𒉈𒂗
𒈗𒈬𒐞𒄑𒈣𒋽<unk>𒄥𒋫𒀀𒀭𒃶𒅎𒂃𒂊𒈣
𒄑𒈣<unk>𒆗𒂵𒎙𒄑<unk><unk>...𒌍...<unk>
𒐐𒄑...𒐑𒄑𒅅𒈣𒌋𒅗𒈣𒂷𒂷
𒅇𒄑𒈣𒆕𒀀𒁉𒃶...
𒀀𒇉𒁕𒀀𒇉𒆳𒊏𒀀𒇉𒉺𒇷𒅖𒌈𒋫
𒇯𒊩𒆷𒂠𒃶𒅎𒋫𒇯𒁺𒉈𒌍...
𒅇𒂷𒂊𒅆𒉌𒂠𒂵𒀀𒀭𒈠𒅆𒁺𒂵𒀀𒀭𒋫𒌓𒁺
𒆠𒄑𒈣𒋼𒀀𒁉𒌋𒅗𒂷𒂊𒌇
<unk><unk>𒊺𒆕𒀀𒁉𒃶𒂷𒂷𒃶𒂊𒁲
𒋗𒃻𒌉𒇲𒁉𒊺𒁀𒀭𒌉𒊑𒂗
𒂷𒂊𒊺𒂵𒈬𒊏𒆭
𒈗𒈬𒉏𒈠𒆠𒊿𒊿𒈾𒍣𒁀𒀭𒅕
𒊺𒁀𒉌𒄉𒆷𒁉𒀠𒌀𒆷
𒋗𒆗𒋗𒆗𒈾𒀭𒈭𒂗
𒉆𒀴𒁕𒉌𒂠𒊕𒍪𒈾𒀭𒋧𒈬𒌧
𒅇𒂕𒊏𒉌𒂠𒈾𒀭𒁺𒌧
𒊺𒈬<unk>𒋫𒀀𒀭𒊮𒃲𒂍𒃲𒍪
𒅇𒌷𒆕𒀀𒁉𒋗𒈬𒋫𒉌𒅅𒆕𒀀𒍪
𒉌𒋛𒅔𒆠𒂗𒆤𒆠𒀀𒂗𒉡𒌧𒄩𒊏𒀊𒀝𒂊𒌷𒂗𒉡𒌧𒀝𒉈
𒌋𒅗𒂷𒃶𒌇𒈗𒈬𒌋𒅗𒂷𒂊𒌇
𒈗𒈬𒃶𒂗𒍪
𒈗𒈬𒉎𒉡𒋼𒉎𒉡𒁍𒄿𒊮𒁀𒂷𒂊𒉡𒋼<unk>
𒀭𒀸𒀸𒁉𒅆𒃶𒉌𒌈𒆥𒆥𒂊𒆠𒁉𒃶𒆥𒆥
𒌧𒂼𒁉𒉆𒇽𒍇𒁉...<unk>𒈤
𒃶𒁲𒈨𒌍𒆰𒍣𒁕𒃶𒂗𒃲𒇷𒌍...
𒋀𒀕𒆠𒌷𒆬𒍪𒀭𒆠𒁕𒊬𒀀
𒉣𒃲𒈨𒂊<unk>...𒊕𒆠𒁉𒆗𒆷
𒈨𒋧𒈬𒍑𒄑𒄯𒄀𒂗𒄀𒉌𒋝𒅆𒉏𒈠
𒋗𒋫𒃶𒋼𒀀𒊑<unk>...𒁉𒃶𒌈𒁉
𒂍𒆧𒉡𒅅𒀊𒀭𒆠𒋙𒋙...𒉡𒌇
𒉏𒆠𒌨𒅂𒇽𒃻𒄩𒇴𒈠𒆤
𒋗𒉿𒂖𒉡𒈠𒀝𒂊𒀭𒆗𒁉𒉡𒋛𒅋
𒈗𒈬<unk>𒋧𒋧𒃲𒃲𒄭𒌇𒈬𒌧𒋼𒀀
𒁹𒄿𒁉𒀭𒂗𒍪𒅗𒊮𒋫𒀀𒀭𒆠𒉘𒈨𒌍
𒀭𒀭𒂗𒆤𒀭𒂗𒆠𒅆𒍣𒄷𒈬𒌧𒅆𒁇𒊑𒂊𒉈
...<unk><unk>...𒃶𒂗𒃻𒅆𒁉...
...𒆍𒃲𒋀𒀕𒆠𒈠𒅅𒋺𒋺𒁕𒀀𒀀
...𒃶𒉌𒅁𒁉𒀀𒁀𒀀𒀭𒈗𒈬𒂊𒊺
𒈗𒀭𒂗𒆤...𒃮𒊑𒉡𒌇𒈨𒂗
...𒊮𒍪𒈾𒀭𒍼𒂵
...𒋗𒈬𒌧𒄀𒁼𒁉𒈬𒊑𒅔𒄀𒂗
...𒆰𒁉𒀀𒊮𒍪𒃶𒂗𒄭𒄀
𒂗𒈾𒈗𒈬𒀠𒋾𒆷𒉆𒈗𒋀𒀕𒆠𒈬𒌧𒀝𒂊
𒃻𒈾𒈨𒈗𒈬𒆥𒈬𒈾𒉌𒌈𒄄
𒀀𒈠𒊒𒄰𒉆𒁀𒂊𒊒𒉈𒂗𒍢𒂗
𒅆𒀭𒌓𒄰𒅗𒈬𒉡𒁄𒂊